Мин, Хәҙимуллина Рәмзилә Рәфәт ҡыҙы, Илеш районы Рсай ауылында донъяға килгәнмен. Янтуған башланғыс мәктәбен, Сүлте һигеҙ йыллыҡ мәктәбен яҡшы билдәләргә генә тамамланым. Уҡытыусы булыу хыялы бала саҡтан килде. 1981-1985 йылдарҙа Салауат педагогия училищеһында белем алдым, артабан 1986-1992 йылдарҙа Башҡорт дәүләт университетын ситтән тороп тамамланым. Бына 33 йыл инде Муса Гәрәев ис. Бишҡурай урта мәктәбендә уҡытыусы тигән бөйөк исемде ғорур күтәреп, алға атлайым. Күп йылдар "Башҡорт теле һәм әҙәбиәте дәрестәрендә ерле материалдарҙы ҡулланыу", тигән методик тема буйынса эшләп, урындағы халыҡ ижадын йыйыу, халыҡ йолаларын, яҡташ яҙыусыларҙың әҫәрҙәрен өйрәнеү буйынса бай материал тупланым. Ә Тыуған яҡ - ул тәрбиә бишеге.